
Soodustuse määramine teede ja tänavate sulgemise maksule

(Tallinna mnt 41 Narvas) 

1. Asjaolud ja menetluse käik

25.06.2013.a. esitas Nordecon AS (reg.kood 10099962) Narva Linnavalitsusele taotluse, milles palub vabastust teede ja tänavate sulgemise maksust seoses Narvas, Tallinna mnt 41 asuva Astri kaubanduskeskuse 3.etapi ehitustööde teostamisega. Tööde teostamiseks on teenindavale transpordile vajalik luua mahalaadimisala. Selleks soovivad sulgeda 3.Rohelise tänava ühe sõidurea. Tööde teostamise aeg 08.07.2013 – 31.12.2013.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada Nordecon AS (reg.kood 10099962) teede ja tänavate sulgemise maksust ajavahemikul 08.07.2013 – 31.12.2013 seoses Narvas, Tallinna mnt 41 asuva Astri kaubanduskeskuse 3.etapi ehitustööde teostamisega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks Nordecon AS (reg.kood 10099962).
4.2. Korraldus jõustub seadusega sätestatud korras. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

